**PAPILDOMAS SUSITARIMAS DĖL 2024-02-04 SUTARTIES NR. S-103 PAKEITIMO**

2024-08-08

Vilnius

**AB „Via Lietuva“**, juridinio asmens kodas 188710638, kurios registruota buveinė yra Kauno g. 22‑202, LT‑03212 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, (toliau – Užsakovas),

ir

**AB „Eurovia Lietuva“**, juridinio asmens kodas 121949798, kurios registruota buveinė yra adresu Liepkalnio g. 85, Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama, veikiančio pagal bendrovės įstatus, (toliau – Teikėjas),

toliau kartu vadinamos **Šalimis**, o kiekviena atskirai **Šalimi**,

**atsižvelgdamos į tai, kad:**

1. 2024-02-04 Šalys sudarė viešojo pirkimo sutartį Nr. S-103 (toliau – **Sutartis**);
2. Sutarties pagrindu Rangovas įsipareigojo atlikti rajoninio kelio Nr. 4707 Grigiškės-Lentvaris-Dobrovolė ruožo nuo 5,2 km iki 6,376 km kapitalinį remontą, o Užsakovas įsipareigojo laiku ir tinkamai atsiskaityti už atliktus Darbus;
3. Sutarties 135 punkte yra nurodyta, kad Sutarčiai vykdyti yra pasitelkiami šie subrangovai: UAB „Maniga“ ir UAB „Požeminės sistemos“, tačiau Sutarties vykdymo metu iškilo papildomų subrangovų, kurių kvalifikacija Rangovas nesiremia, pasitelkimo būtinumas.
4. Rangovas 2024-08-07 raštu Nr. SDV-2024-0285 (Priedas Nr. 1) motyvuotai kreipėsi į Užsakovą dėl papildomų subrangovų pasitelkimo;
5. Užsakovas įvertino Priede Nr. 1 nurodytas subrangovų pasitelkimo būtinybę pagrindžiančias aplinkybes ir subteikėjų pasitelkimui neprieštarauja;
6. Toks Sutarties pakeitimas nelaikomas esminiu;

**vadovaudamosi** Lietuvos Respublikos viešųjų pirkimų įstatymo 89 straipsnio 1 dalies 5 punktu, sudarė šį papildomą susitarimą prie Sutarties dėl subteikėjų pasitelkimo (toliau – **Susitarimas**), kuriuo susitarė:

1. Sutarties 135 punktą pakeisti, nurodant jame papildomai pasitelkiamus subrangovus bei išdėstant minėtą punktą nauja redakcija:

„Sutarčiai vykdyti pasitelkiami šie subrangovai: UAB „Maniga“ ir UAB „Požeminės sistemos“, UAB „Kamitra ir ko“, UAB „Aplinkos inžinerija“. Rangovas įsipareigoja iki Darbų pagal Sutartį pradžios pranešti Užsakovo atstovui subrangovų kontaktinius duomenis ir subrangovų atstovus ir subrangovų patvirtinimus, kad jie yra informuoti apie tiesioginio atsiskaitymo galimybę pagal šią Sutartį“

1. Kitos Sutarties nuostatos nekeičiamos.
2. Žodžiai ir sąvokos šiame Susitarime turi tas pačias reikšmes kaip ir Sutartyje bei Lietuvos Respublikos viešųjų pirkimų įstatyme.
3. Šis Susitarimas ir jo priedai yra neatskiriama Sutarties dalis.
4. Šalių tarpusavio santykiai, atsiradę šio Susitarimo pagrindu, tačiau jame nesureguliuoti, sprendžiami pagal Sutarties nuostatas.
5. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
6. Šis Susitarimas laikomas sudarytu bei įsigalioja nuo to momento, kai jį kvalifikuotu elektroniniu parašu pasirašo paskutinioji iš Šalių ir galioja tiek pat, kiek Sutartis.
7. Susitarimo priedai:
   1. Teikėjo kreipimasis dėl Sutarties 135 punkto pakeitimo;
   2. Subteikėjų raštai dėl informavimo apie tiesioginio atsiskaitymo galimybę;

|  |  |
| --- | --- |
| **Užsakovas:**  **AB „Via Lietuva“**  Kauno g. 22‑202, LT‑03212 Vilnius  Įmonės kodas 188710638  Tel. + 370 5 232 9600  El. paštas [*info@vialietuva.lt*](mailto:info@vialietuva.lt)  A.s. LT37 7300 0100 0245 6303  AB „Swedbank“ bankas  Atstovaujama įgalioto darbuotojo | **Rangovas:**  **AB „Eurovia Lietuva“**  Liepkalnio g. 85, LT-02120 Vilnius  Juridinio asmens kodas 121949798  Tel. +370 5 215 2050  El. paštas eurovia@eurovia.lt  A.s. LT36 2140 0300 0060 9614  Luminor Bank AS Lietuvos skyrius |